Diari Oficial de la Generalitat Valenciana


Sumari del DOGV 9276, del 11-02-2022 (2022/719)

RESOLUCIÓ de 20 de gener de 2022, de la Conselleria d'Educació, Cultura i Esport, per la qual s'actualitza l'autorització al centre docent privat estranger Valencia Montessori School, de València.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9276

Data del DOGV
:   11-02-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/719


Data del document
:   20-01-2022

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 20 de gener de 2022, de la Conselleria d'Educació, Cultura i Esport, per la qual s'actualitza l'autorització al centre docent privat estranger Valencia Montessori School, de València. [2022/719]  
Antecedents de fet  
Primer. Mitjançant la Resolució de 4 de maig de 2021, de la Conselleria d'Educació, Cultura i Esport, s'actualitza l'autorització del centre docent estranger Valencia Montessori School, de València, per a la impartició dels següents ensenyaments del sistema educatiu dels Estats Units d'Amèrica, sobre la base del certificat d'aptitud per a accedir al procés d'acreditació de la New England Association of School & Colleges, Inc Commission on International Education (NEASC) fins al 31 d'agost de 2021:  
- Una secció de Pre-School (Infantil) per a un màxim de 100 estudiants de 3 a 6 anys.  
- Una secció d'Elementary (Primària) per a un màxim de 100 estudiants de 6 a 12 anys.  
Segon. En data 9 de desembre de 2021, la titularitat del centre presenta sol·licitud d'actualització de l'autorització per als mateixos ensenyaments i mateix nombre de llocs escolars, aportant traducció jurada del certificat de NEASC de data 17 de juny de 2021, que així ho permet, amb una validesa fins al 31 d'agost de 2022.  
Tercer. Com que el centre manté les mateixes condicions que les establides en l'autorització que va donar lloc a la seua obertura i funcionament, no es requereix sol·licitar informes a la Unitat Tècnica i a la Inspecció d'Educació de la Direcció Territorial d'aquesta Conselleria a València.  
  
Fonaments de dret  
1r. Vista la proposta del director general de Centres Docents, de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 7 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i en virtut de la delegació establida en la Resolució de 26 d'octubre de 2016 l'òrgan competent per a dictar la present resolució és el secretari autonòmic d'Educació i Formació Professional.  
  
2n. Els centres docents estrangers a Espanya, de conformitat amb l'article 5.1 del Reial decret 806/1993, de 28 de maig, sobre règim de centres docents estrangers a Espanya, hauran de complir els requisits que, per a la creació de centres docents i la validesa oficial plena dels seus ensenyaments, exigisca la legislació dels països conformement amb el sistema educatiu dels quals pretenguen impartir-los.  
En compliment de l'esmentat article, el centre aporta certificat actualitzat de NEASC, de 17 de juny de 2021, el qual permet la impartició dels mateixos ensenyaments i mateixos llocs escolars que la Resolució de 4 de maig de 2021, amb una vigència fins al 31 d'agost de 2022.  
  
De conformitat amb el que s'ha exposat anteriorment, resolc:  
  
Primer  
Ampliar el període de vigència de l'autorització del centre següent en els termes i condicions que a continuació s'especifiquen:  
Codi: 63157591  
Denominació genèrica del centre: centre estranger.  
Denominació específica del centre: Valencia Montessori School  
Titular: Momo School, SL.  
Domicili: Av. Pío Baroja, 3.  
Localitat: València (46342).  
Província: València.  
S'autoritza la impartició dels següents ensenyaments del programa educatiu dels Estats Units d'Amèrica fins al 31 d'agost de 2022:  
  
- Una secció Pre-School (Infantil) per a un màxim de 100 estudiants de 3 a 6 anys d'edat.  
- Una secció Elementary (Primària) per a un màxim de 100 estudiants de 6 a 12 anys d'edat.  
Segon  
El centre ha de ser inspeccionat i rebre carta d'acreditació abans del 31 d'agost de 2022. Transcorreguda la dita data sense aportar a aquesta Conselleria certificació actualitzada, expedida per la corresponent representació diplomàtica estatunidenca acreditada a Espanya, podrà procedir-se, d'ofici, a la revocació de l'autorització d'obertura i funcionament del centre.  
La present resolució donarà lloc a les corresponents inscripcions en el Registre de Centres Docents de la Comunitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per a les persones interessades que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 20 de gener de 2022.- El secretari autonòmic d'Educació i Formació Professional: Miguel Soler Gracia.